[bookmark: _GoBack]Tanulói hiányzás a járványhelyzet miatt
Ha egy szülő 2021. május 9-ét követően úgy dönt, hogy a járványügyi helyzetre hivatkozva a gyerekét nem viszi be az iskolába, akkor egyébként ez igazolt hiányzásnak tekinthető. Az iskolaigazgatónak van olyan jogköre, hogy mérlegelje, a szülő által írásban benyújtott kérelem alapos indok-e a hiányzásra és ez esetben engedélyezheti a távolmaradást. A járványhelyzetre hivatkozás lehet ilyen indok.
Az a gyerek, aki egy iskolai tanévben 250 óránál többet hiányzik és emiatt a teljesítménye tanítási év közben nem volt érdemjeggyel értékelhető, nem kaphat év végi jegyet. Ilyen esetben osztályozó vizsgára bocsátást kell kérelmezni a nevelőtestületnél. A jogszabály azonban csak akkor írja elő az osztályozó vizsgát, ha a tanuló teljesítménye nem volt érdemjegyekkel értékelhető. Ha azonban a diák kapott érdemjegyet, akkor ugyanúgy le lehet zárni az értékelését, mint az iskolába bejáró tanulókat esetében és így az osztályozó vizsgára sincs szükség.
Az otthonról tanuló gyerekeknél meg lehet állapodni arról, hogy a tanulót a szaktanára számon kérik és érdemjeggyel értékelik is. Ezért az a gyerek, aki nem jár be az iskolába, viszont otthonról részt vesz a köznevelésben, tanul és jegyeket is kap, annak hiányzása nem eredményez szükségszerűen és automatikusan osztályozó vizsgát! Erről a kérdésről érdemes részletesen egyeztetni a pedagógusokkal és szükség esetén az intézmény vezetőjével is. 
2021. május 10-től a jelenléti és digitális oktatás párhuzamosan nem folytatható, de természetesen azon tanulók számára, akik a fentiek alapján igazoltan otthon maradnak, el kell juttatni számukra a KRÉTA-rendszeren keresztül azt, hogy milyen tananyagrészek kerültek az órákon feldolgozásra. A távolmaradó gyermekek felkészüléséről és otthoni tanulásáról a szülő gondoskodik. 
Budapest, 2021. május 7.
							Iskolavezetés

